b'\n_START_ARTICLE_\nGaggenau Hausger\xc3\xa4te\n_START_SECTION_\nYrityksen historia\n_START_PARAGRAPH_\nGaggenau on pieni paikkakunta Murgtalissa, Schwarzwaldin juurella. 1600-luvulla maakreivi Ludwig Wilhelm von Baden (1655-1707) p\xc3\xa4\xc3\xa4tt\xc3\xa4\xc3\xa4 hy\xc3\xb6dynt\xc3\xa4\xc3\xa4 Murgtalin rautal\xc3\xb6yt\xc3\xb6j\xc3\xa4 luodaakseen k\xc3\xb6yhille maanviljelij\xc3\xb6ille uuden tulon l\xc3\xa4hteen. 1683 Gaggenaun rautatehdas perustetaan. 9. elokuuta solmitaan ensimm\xc3\xa4inen vuokrasopimus rautavasarasta, jolla sep\xc3\xa4npajassa valmistetaan metallisia k\xc3\xa4ytt\xc3\xb6esineit\xc3\xa4. 1873 teollistuminen alkaa Gaggenaussa. Eisenwerke Gaggenau tuottaa maatalouskoneita, metalliesineit\xc3\xa4 ja ty\xc3\xb6kaluja. 1880-luvulla rautatehdas k\xc3\xa4ytt\xc3\xa4\xc3\xa4 itsest\xc3\xa4\xc3\xa4n nimityst\xc3\xa4 Uutuustehdas. Emalointiin erikoistuneena Gaggenau tuottaa my\xc3\xb6s mainoskilpi\xc3\xa4 mm. yrityksille Odol, Maggi ja Stollwerck. Gaggenaun rautatehdas toimii edell\xc3\xa4k\xc3\xa4vij\xc3\xa4n\xc3\xa4 1900-luvun alussa tuottaen t\xc3\xa4ysin uudenlaisia tuotteita kuten polkupy\xc3\xb6ri\xc3\xa4, hiili- ja kaasu-uuneja. Vuoteen 1908 menness\xc3\xa4 myytiin jo 250 000 Badenia-polkupy\xc3\xb6r\xc3\xa4\xc3\xa4. 1900-luvulla Gaggenausta tulee maailmanlaajuisesti arvostettu prerium-tavaramerkki. Kulutusta kest\xc3\xa4v\xc3\xa4 emaloitu leiviuuni muodostaa perustan hiili- ja kaasuliesien menestykselle, ja niit\xc3\xa4 Gaggenau valmistaa pitk\xc3\xa4\xc3\xa4n. 1961 avarakatseinen mies ja intohimoinen harrastelijakokki siirtyy yrityksen johtoon: Georg von Blanquet. H\xc3\xa4nen vallankumoukselliset ideansa mittojen mukaan tuotetuista keitti\xc3\xb6kalusteista tulevat osaksi Gaggenaun tuotemerkki\xc3\xa4. H\xc3\xa4nen vaatimuksenaan ovat ammattimaiset, toimivuudeltaan moitteettomat mutta estetiikaltaan koruttomat laitteet.\n_START_SECTION_\nT\xc3\xa4n\xc3\xa4\xc3\xa4n\n_START_PARAGRAPH_\nVuodesta 1995 Gaggenau on ollut osa BSH Bosch und Siemens Hausger\xc3\xa4te GmbH -konsernia. Gaggenau on edustettuna 50 maassa ja sit\xc3\xa4 pidet\xc3\xa4\xc3\xa4n arkkitehtien, muotoilijoiden, kokkien ja muotoilusta innostuneiden keskuudessa keitti\xc3\xb6koneiden design-valiomerkkin\xc3\xa4.'